open-index/open-wikipedia-markdown huggingface dataset:
Meteora

**Meteora** sú monastiere na vrcholkoch bizarných skál v oblasti Tesálie v Grécku, neďaleko mesta Kalambaka.

Mnísi a pustovníci sa tu začali usadzovať už od 11. storočia, ale až o tri storočia neskôr začali vznikať prvé byzantské monastiere.

Najskôr bol postavený monastier *Metamorfosis*, založený v roku 1356 mníchom Athanasiom z polostrova Atos, na skale vo výške 534 metrov nad morom. Monastier bol nazvaný Megalon (Velký) Meteoro (vznášajúci sa – podľa dojmu, že sa vznáša vysoko nad zemou). Podľa neho potom sa množné číslo „meteora“ začalo používať pre všetky miestne monastiere, ktorých medzi 15. a 16. storočím vzniklo celkovo 24. Výstavba monastierov bola veľmi náročná. Stavebný materiál a všetko potrebné zariadenie mnísi vynášali na chrbtoch pomocou košov, jediným strojom, ktorý im prácu uľahčoval, bola kladka. Oveľa neskôr, aj v súvislosti s turistickým ruchom, boli postavené schodištia a kamenné rebríky. Monastiere boli vyzdobené nádhernými ikonami, okrem iných i od Theofana Krétského, a zariadené drahocenným vyrezávaným nábytkom.

Úpadok monastierov začal od 18. storočia, mnohí cirkevní hodnostári monastiere opustili a presídlili do mníšskej republiky Athos. Dnes je trvalo obývaných rehoľníkmi len päť monastierov. Mnísi majú okrem svojich denných povinností na starosť aj vzácne historické pamiatky, ikony a starobylý mobiliár. Ďalšie dva monastiere sú využívané na modlitby.

Dnes je Meteora obľúbeným cieľom turistických výletov, súčasťou prehliadky s odborným výkladom sú najmä mužský monastier *Varlaam* a ženský *Roussanu*.

V roku 1988 boli monastiere Meteora zapísané na zoznam svetového dedičstva UNESCO.

## Galéria

Súbor:Mystic land METEORA.jpg
Súbor:"Dem Himmel näher" - die Meteora-Klöster. 29.jpg
Súbor:Greece meteora monasteries.JPG
Súbor:Ιερά Μονή Ρουσάνου.jpg


## Pozri aj
* Kláštor Svätej trojice

## Iné projekty

## Externé odkazy
* Stránka Meteory
* Fotogaléria
* Meteora na Walkopedii

## Zdroj

Kategória:Lokality Svetového dedičstva v Grécku
Kategória:Pravoslávne kláštory v Grécku
Alain Juppé

**Alain Juppé** (* 15. august 1945) je francúzsky pravicový politik, bývalý predseda vlády Francúzska v rokoch 1995 až 1997, keď bol prezidentom Jacques Chirac.

V decembri 2004 bol Juppé obvinený zo zneužitia verejných zdrojov. Jeho politická kariéra bola prerušená až do znovuzvolenia za starostu Bordeaux v októbri 2006.

## Iné projekty

Kategória:Francúzski politici
Kategória:Predsedovia vlády Francúzska
Kategória:Primátori Bordeaux
Kategória:Nositelia veľkokríža Radu za zásluhy Poľskej republiky
Olistostróma

náhľad|Olistolit - veľký blok, vo vardarskej melanži, západné Srbsko.
**Olistostróma** (z gr.) je nevrstevnaté sedimentárne teleso zložené z nevytriedeného, chaoticky usporiadaného materiálu rôznej veľkosti (tzv. olistolity), uloženého v jemnejšom sedimente tvorenom najčastejšie ílom menej pieskom. Vzniká sklzavaním a zosúvaním obvykle nespevnených, čiastočne gravitačných fluidami nasýtených sedimentov až gravitačných prúdov. Niektoré olistostrómy mohli vzniknúť i riečnym podrezávaním strmých útesov.

Olistostrómy sú veľké (100 až 1000 m dlhé), vymapovateľné telesá. Sú bežné v kolíznych aj extenzných oblastiach. Bežne sú súčasťou melanží. Olistostrómy sú stratigrafické jednotky ohraničené od svojho okolia depozičnými hranicami, zatiaľ čo melanže sú tektonické jednotky, oddelené strižnými plochami. Olistolity môžu byť súčasťou melanží, najmä ak sú deformované (zväčša aj s deformovanou základnou hmotou - matrix, v ktorej plávajú). V niektorých prípadoch sú sedimenty hrubozrnných úlomkotokov, podobné olistostrómam označované ako „wildflyš.“

Prvé olistrostrómy boli definované G. Floresom na Sicílii v roku 1955. Známe sú však z rôznych oblastí, vrátane Západných Karpát. Najznámejšia olistostróma sa nachádza v melanži meliatika, napr. na typovom profile pri Meliatskom mlyne v záreze riečky Muráň. Známe sú i z oblasti flyšového pásma. Prípadne i podtatranskej skupiny, kde tvoria šambronské vrstvy.

## Referencie

Kategória:Sedimentológia
Brno-Nový Lískovec

**Brno-Nový Lískovec** je mestská časť na juhozápade štatutárneho mesta Brna. Pod názvom **Nový Lískovec** tiež katastrálne územie.

Mestská časť má rozlohu 165,57 ha, je tu evidovaných 24 ulíc a 1 068 adries.

## Referencie

## Iné projekty

## Externé odkazy
* Oficiálne stránky mestskej časti Brno-Nový Lískovec


Nový Lískovec
Giuliano da Sangallo

**Giuliano da Sangallo** (cca 1443, Florencia, Florentská republika –  † 20. október 1516, Florencia) bol taliansky sochár, architekt a vojenský inžinier, ktorý pôsobil počas talianskej renesancie.

## Životopis
Narodil sa vo Florencii. Jeho otec Francesco Giamberti bol stolár a architekt, ktorý pracoval najmä pre Mediciho. Jeho brat Antonio da Sangallo starší a synovec Antonio da Sangallo mladší boli architekti. Jeho syn Francesco da Sangallo bol sochár. Najväčším odberateľom Giulianových prác bol Lorenzo di Piero de’ Medici, vplyvná osobnosť Florencie a vnuk Mediciho.

Pre Lorenza postavil v 15. storočí luxusný palác v meste Poggio a Caiano, spevnil opevnenie Florencie a ostatných miest. Postavil aj kláštor v San Gallo, ktorý bol v roku 1530 počas obliehania Florencie zničený. Podľa tejto budovy si privlastnil meno *Sangallo*, ktoré neskôr používalo viacero významných architektov.

V roku 1492 po smrti Lorenza navštívil Giuliano mesto Loreto a postavil baziliku *Santuario della Santa Casa*. Pre spevnenie už postavených a poškodených stĺpov použil puzolán, ktorý si doniesol z Ríma. Na základe pozvania od pápeža Alexandra VI. navštívil Rím a navrhol kazetový strop v bazilike Santa Maria Maggiore. Na podnet pápeža Júliusa II. navrhol opevnenie okolo hradu Sant'Angelo a palác, ktorý susedí s bazilikou San Pietro in Vincoli.

Po tom, ako hlavné práce na bazilike sv. Petra získal Donato Bramante, sa so sklamaním vrátil do Florencie. Tu pracoval na opevňovaní Florencie a vojenskej technike počas konfliktu Florencie s Pisou. Od roku 1514 po smrti Bramanteho prevzal Giuliano spolu s Raffaelom jeho funkciu. O dva roky neskôr zomrel.

## Dielo
**Villa Medici* v Poggio a Caiano, blízko Florencie (1485), významná budova, známa pre svoje frontónové stĺporadie. Návrh stavby ovplyvnil Vitruvius a Alberti
**Santa Maria delle Carceri*, Prato (1485)
*Hrobka Francesca Sassettiho (1485 – 90), Santa Trinita, Florencia
*Palazzo della Rovere, Savona (1496)

Súbor:Villa di Poggio a Caiano,1.JPG|Villa Medici
Súbor:Prato, Santa Maria delle Carceri.JPG|Santa Maria delle Carceri


## Zdroj

Kategória:Narodenia v 40. rokoch 15. storočia
Kategória:Úmrtia v 1516
Kategória:Talianski sochári
Kategória:Talianski architekti
Kategória:Renesanční architekti
Kategória:Renesanční sochári
Kategória:Osobnosti z Florencie
Pythagoreion

**Pythagoreion** bola antická pevnosť. Nachádzala sa na gréckom ostrove Samos. Do súčasnosti sa z pevnosti zachovali len ruiny, ale stále tvorí dôležitú archeologickú lokalitu. 

V roku 1992 bola pevnosť spoločne s chrámom Héraion zapísaná na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Grécku
Kategória:Archeologické lokality v Grécku
Kategória:Chrámy v starovekom Grécku
Bastión

**Bastión** (z fr. bastion) môže byť:
*vystupujúca časť hradieb/opevnenia majúca tvar plochého päťuholníka, spravidla prvok bastiónovej sústavy, pozri bastión (hradby)
*bašta
*hrad opevnený hradbami
*kolové opevnenie pri obliehaní alebo obrane
*hradba, pevnosť
Chrám Narodenia Presvätej Bohorodičky (Jarabina)

**Chrám Narodenia Presvätej Bohorodičky** v Jarabine je baroková gréckokatolícka cerkev. Chrám sa po Prešovskom sobore a následnom zákaze gréckokatolíckej cirkvi v roku 1950 dostal do rúk pravoslávnej cirkvi. Po nežnej revolúcií bol v roku 1995 prevedený späť do vlastníctva gréckokatolíckej cirkvi.

Chrám bol postavený za vlády cisára Františka II. Výstavba začala v roku 1803 na mieste bývalého dreveného chrámu. Bola dokončená talianskymi murárskymi majstrami roku 1809. V roku 1894 sa strecha pokryla plechom, v chráme pribudla sakristia, a podlaha sa vyložila dlaždicami, pribudla aj vnútorná maľba chrámu, na veži sa pripevnili hodiny. V roku 1905 sa zakúpili dva zvony, najväčší z nich bol pomenovaný ako Nikolaj. Neskôr boli v chráme spolu štyri zvony. V roku 1917 boli 3 zvony použité na výrobu kanónov.

Okolie chrámu zdobia vysadené duby, ktorých vek dosahuje približne 200 rokov. V chráme sa nachádza mnoho národných kultúrnych pamiatok, oltár, štyri svietniky a ikonostas.

## Referencie

Kategória:Jarabina (okres Stará Ľubovňa)
Jarabina
Kategória:Architektúra z 1809
Jarabina
Jarabina
Jarabina
Bašta

**Bašta** môže byť:
* typ predsunutého obranného prvku hradieb alebo násypu, pozri bašta (hradby)
* prenesene: spoľahlivá opora, záštita
* pri rybníkoch: búda s kabernou, pozri pod kaberna
* obydlie porybného
* častý názov alebo časť názvu rybárskej reštaurácie
* zastarano: veža (šach)
* na Balkáne staršie: predstavený pravoslávneho kláštora
* v slangu:
** dobrota (jedlo)
** veľmi príjemná vec/situácia/pocit
* česko-slovenský film z roku 1969, pozri Bašta (film)
* sídlo:
** časť obce Starý Kolín v Česku, pozri Bašta (Starý Kolín)
** pamiatka v okrese Rokycany v Česku, pozri Bašta (prírodná pamiatka)
* rybník pri obci Chýně v Česku, pozri Bašta (rybník pri Chýně)
* rybník pri obci Týnec, pozri Bašta (rybník pri Týnci)
* priezvisko:
** Jan Bašta (1860 – 1936) – český inžinier a vedec
** Jaroslav Bašta (* 1948) – český politik a diplomat

## Pozri aj
* Nová Bašta
* Stará Bašta
* Bajina Bašta
* Holubovská Bašta
Héraion (Samos)

**Héraion** bol antický chrám na juhu gréckeho ostrova Samos. Svojou rozlohou patril medzi najväčšie chrámy starovekého Grécka. V súčasnosti z neho zostali len ruiny s obrysom pôdorysu a približne polovica jedného zo stĺpov. Pozostatky sú i tak cennou historickou a archeologickou lokalitou. 

V roku 1992 bol chrám spoločne s pevnosťou Pythagoreion zapísaný na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Grécku
Kategória:Archeologické lokality v Grécku
Kategória:Chrámy v starovekom Grécku
Zoznam slovenských hokejových reprezentantov

**Zoznam slovenských hokejových reprezentantov** v jednotlivých obdobiach. V tabuľke je abecedný register všetkých slovenských hokejistov, ktorí nastúpili v A-tíme Slovenska v rokoch 19401943 a slovenskí hokejisti ktorí hrali za Československú hokejovú reprezentáciu v rokoch 19191939 a 19451993 a od roku 1993 až po súčasnosť - dovedna v 761 oficiálnych medzištátnych zápasoch.
 
Za priezviskom a menom nasleduje dátum mesiac a rok narodenia a úmrtie počet zápasov a počet strelených gólov v reprezentačnom drese Slovenska. 

Obdobie po roku 1993 je aktualizované k 21. februáru 2026 po zápase s Fínskom v súboji o bronz na ZOH 2026.

## Obdobie [[1940]][[1943]]

* poznámka: chýbajú dvaja strelci gólov
* v zátvorke je uvedený počet gólov, v ktorom sú zarátané aj góly chýbajúcich dvoch strelcov

## Obdobie [[1919]][[1939]] a [[1945]][[1993]]

* Poslední traja nie sú rodení Slováci, ale veľkú časť svojej kariéry spojili práve so Slovenskom, alebo po skončení kariéry zostali žiť na Slovensku.

## Obdobie po [[1993]]*

*  **Hrubým písmom** sú označení hráči, ktorí už ukončili hráčsku alebo reprezentačnú kariéru alebo už za reprezentáciu nehrajú
* 1. Miroslav Hlinka odohral zápasy aj za českú reprezentáciu
* 2. Tomáš Šille odohral zápasy aj za maďarskú reprezentáciu
* 3. Peter Šťastný odohral zápasy aj za kanadskú reprezentáciu

## Externé odkazy
* hokej.sk
* szlh.sk 
* čslh.cz 
* Denník Šport, prílohy k Majstrovstvám sveta.
* reprezentanti ČSR
* 80. rokov slovenského hokeja, SZĽH, Bratislava 2009

Reprezentanti
Reprezentanti
Kategória:Hokejové zoznamy
Hokejoví reprezentanti
Vila Košťálová

**Vila Košťálová** alebo **Brixov dom** je historická budova nachádzajúca sa v bratislavskej mestskej časti Devínska Nová Ves na Novoveskej ulici 17 v pamiatkovej zóne Devínskej Novej Vsi. Po tom, ako budovu získala mestská časť odkúpením od súkromných majiteľov, bola budova v roku 1998 prehlásená za kultúrnu pamiatku.

V súčasnosti je budova sídlom starostu mestskej časti Devínska Nová Ves, nachádza sa tu aj sobášna sieň.

## Dejiny výstavby
Budovu postavil na konci 19. storočia Jozef Zavadil, rakúsky minister pôšt, ktorý bol náruživý zberateľ skamenelín a archeologických predmetov a objaviteľ najväčšieho slovansko - avarského pohrebiska v strednej Európe. V rokoch 1999 až 2001 prebehla celková rekonštrukcia budovy.  Budova je postavená v štýle eklekticizmu.

## Referencie

Kategória:Vily v Bratislave
Kategória:Devínska Nová Ves
Kategória:Eklektické stavby na Slovensku
Jedľa

**Jedľa** môže byť:
* slovenský názov rodu *Abies* (ktorý do 19. storočia často zahŕňal aj obsah dnešného rodu smrek (Picea) a prípadne aj obsah viacerých iných dnešných rodov z čeľade borovicovité ), pozri jedľa (rod)
* staršie alebo ľudovo: slovenský názov rodu *Abies* a rodu *Pseudotsuga* (=duglaska), pozri jedľa (rod) a duglaska
* ľudovo alebo zastarano: jedľa biela (*Abies alba*)
* zastarano: súhrnné označenie druhov smrek obyčajný (zastarano: jedľa červená; lat. Picea abies, zastarano: Pinus abies) a jedľa biela (lat. Abies alba, zastarano: Pinus picea), pozri smrek obyčajný a jedľa biela
* jedľové drevo
* výrobok z jedľového dreva
* (plastová) dyha podobná jedľovému drevu, pozri jedľa (dyha)

## Poznámka
O zámene názvov Abies (jedľa) a Picea (smrek) vyskytujúcej sa do 19. storočia pozri vysvetlenie v článku smrek obyčajný.

## Zdroje
Rex Harrison

Sir **Rex Harrison**, vlastným menom **Reginald Carey Harrison** (* 5. marec 1908, Huyton, Spojené kráľovstvo – † 2. jún 1990, New York, USA) bol britský herec, nositeľ prestížneho ocenenia Americkej filmovej akadémie Oscar aj dvojnásobný držiteľ americkej divadelnej ceny Tony. 

Začínal ako herec v liverpoolskej kočovnej divadelnej spoločnosti v roku 1924, kde získal svoju základnú hereckú prípravu. Divadlu sa o tej doby aktívne venoval (s výnimkou obdobia 2. svetovej vojny) prakticky až do svojej smrti v roku 1990. 

Svoje prvé úspechy vo filme však získal až v tridsiatych rokoch 20. storočia v kalifornskom Hollywoode. Medzi jeho najznámejšie divadelné hry a filmy patria najmä jeho úloha profesora Higginsa v slávnom muzikáli *[[My Fair Lady]]*, ktorý hral úspešne mnoho rokov v divadle na Broadwayi spoločne s Juliou Andrewsovou, vo filmovej verzii z roku 1964 ju nahradila Audrey Hepburnová. Veľmi známa je aj jeho úloha v americkom veľkofilme *[[Kleopatra (film)|Kleopatra]]* z roku 1963, kde stvárnil postavu Gaia Julia Caesara. Medzi jeho pozoruhodné filmové úlohy patrí aj postava pápeža Júlia II. z amerického filmu *[[V službách pápeža]]*. 

## Zaujímavosti
* Celý život nevidel na jedno oko v dôsledku choroby z detstva 
* Počas 2. svetovej vojny slúžil u Britského kráľovského letectva, kde dosiahol hodnosť plukovníka 
* Dňa 25. júla 1989 bol britskou kráľovnou Alžbetou II. povýšený do šľachtického stavu 
* Bol celkom šesťkrát ženatý a mal celkom 5 detí

## Najznámejšie filmy, výber
*1937 *Storm in a Teacup*
*1945 *Blithe Spirit*
*1946 *Anna and the King of Siam*
*1947 *The Ghost and Mrs. Muir*
*1963 *[[Kleopatra (film)|Kleopatra]] (Gaius Julius Caesar)
*1964 *My Fair Lady* (profesor Higgins) - ocenený [[Cena Akadémie|Oscarom]]
*1965 *V službách pápeža* (pápež Julius II.)
*1965 *The Yellow Rolls-Royce*
*1967 *Doktor Jajbolí*
*1968 *Chrobák v hlave*
*1979 *Železná maska''

## Iné projekty

## Externé odkazy
*
*

## Zdroje

Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia Drama Desk
Kategória:Hollywoodsky chodník slávy
Kategória:Držitelia ceny Tony
Kategória:Úmrtia na rakovinu pankreasu
Linux Foundation

náhľad|Logo Linux Foundation
**The Linux Foundation** je neziskové konzorcium podporujúce operačný systém Linux.

## O Linux Foundation
Spoločnosť bola založená v roku 2007 spojením Open Source Development Labs (OSDL) a Free Standards Group (FSG). Linux Foundation sponzoruje prácu tvorcu Linuxu, Linusa Torvaldsa a je podporovaná poprednými Linux a open source spoločnosťami a vývojármi z celého sveta.

Linux Foundation podporuje, chráni a štandardizuje Linux tým, že poskytuje komplexný súbor služieb, ktoré účinne súťažia s uzavretými platformami.

## Zdroj

## Referencie

## Externé odkazy
* Domovská stránka Linux Foundation

Kategória:Linux
Libor Sionko

**Libor Sionko** (* 1. február 1977, Ostrava) je český futbalový záložník.

Profesionálnu kariéru začal v Baníku Ostrava, odkiaľ v roku 1999 prestúpil do Sparty Praha a v roku 2004 do Austrie Viedeň. V máji 2006 podpísal trojročnú zmluvu so  škótskym klubom Glasgow Rangers, odkiaľ prestúpil v júli 2007 do dánskeho  FC Kodaň. V januári 2010 ukončil zmluvu v Kodani a podpísal novú zmluvu so Spartou Praha. 
K máju 2006 mal na konte 17 reprezentačných štartov.

## Úspechy
* Majster Rakúska: 2003-04, 2005-06
* Rakúsky pohár: 2003-04, 2004-05, 2005-06
* Majster Dánska: 2008-09
* Dánsky pohár: 2008-09
* Majster Česka: 1999-00, 2000-01, 2002-03, 2009-10
* Pohár ČMFS: 2003-04

## Referencie

## Zdroj

Kategória:Narodenia v 1977
Kategória:Českí futbalisti
Kategória:Hráči FC Baník Ostrava
Kategória:Hráči AC Sparta Praha
Kategória:Hráči FK Austria Wien
Kategória:Hráči Rangers F.C.
Kategória:Hráči FC København
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
FK Spartak Moskva

**Spartak Moskva** () je futbalový klub so sídlom v Moskve, hrajúci v najvyššej súťaži. Spartak dvanásťkrát vyhral ruskú či sovietsku ligu, získal tiež deväť Sovietskych pohárov a 3 Ruské poháre. Futbalový klub bol súčasťou športového klubu Spartak Moskva, ktorý do seba začleňuje napríklad aj hokejový HC Spartak Moskva.

## Iné projekty

## Externé odkazy
* Oficiálna webstránka


Spartak Moskva
Kategória:Futbalové kluby založené v 1922
Myrta

thumb|Myrta obyčajná

**Myrta** (*Myrtus*) je rod obsahujúci jeden alebo dva druhy kvitnúcich stálo zelených teplomilných kríkov z čeľade myrtovitých (*Myrtaceae*).

Bežne rozšírená po celom Stredomorí je myrta obyčajná (*Myrtus communis*), vedľa nej existuje ešte vzácna saharská myrta *Myrtus nivellei*, ktorú niektorí uznávajú za samostatný druh odlišný od myrty obyčajnej.

## Iné projekty

## Zdroj

Kategória:Myrtovité
Jérémy Toulalan

**Jérémy Toulalan** (* 10. september 1983, Nantes, Francúzsko) je francúzsky futbalový reprezentant. Hráva na poste defenzívneho stredopoliara, v niektorých zápasoch nastúpil aj ako stredný obranca. Od roku 2006 je hráčom klubu Ligue 1 Olympique Lyon. Toulalan reprezentoval Francúzsko už v mládežníckych kategóriach.

## Úspechy
* Majster Francúzska: 2007, 2008
* Francúzsky pohár: 2008

## Externé odkazy
* Jérémy Toulalan  na stránke transfermarkt.de

Kategória:Francúzski národní futbalisti
Kategória:Hráči FC Nantes
Kategória:Hráči Olympique Lyonnais
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Osobnosti z Nantes (Francúzsko)
5’nizza

**5'nizza** (vyslovuje sa [Piatnica]; v preklade „Piatok“) bolo ukrajinské akustické duo z Charkova, ktoré pôsobilo v rokoch 2000 až 2007. Skupinu tvorili pôvodne kamaráti Serhij Babkin (Сергій Бабкін) hrajúci na gitare a spevák Andrij Zaporožec (Андрій Запорожець).
Hudba 5'nizze bola zmesou viacerých vplyvov, prevládali však žánre reggae, hip hopu a folku. Pre skupinu bol príznačný minimalistický štýl, ktorý sa prejavoval ako cez spev, gitaru, tak aj beatbox. 
5'nizza sa preslávila aj napriek chýbajúcemu záujmu veľkých nahrávacích spoločností, pričom kultovou sa stala v mnohých štátoch strednej a východnej Európy, predovšetkým však na Ukrajine v Rusku, Poľsku a Nemecku. 

## Kariéra
Babkin a Zaporožec začali spoluprácu v r. 1998. Demonahrávka Unplugged vyšla v r. 2002, rýchlo sa však šírila po celom Spoločenstve nezávislých štátov. Bola pozitívne prijatá ako fanúšikmi, tak aj kritikmi.
Oficiálny debutový album Piatnica, pozostávajúci predovšetkým zo skladieb demo albumu Unplugged, vyšiel v r. 2003. Už v tom čase sa však obaja členovia začínali venovať svojim súkromným projektom. V r. 2004 absolvovala 5'nizza turné po Rusku, v rámci ktorého tiež zavítala do Minsku v Bielorusku a na litovský festival Kultūros Tvartas, kde bola jedným z hlavných headlinerov. V tom istom roku začal Babkin pôsobiť aj ako sólový spevák. 5'nizza však vydala aj druhý radový album pod názvom O5 z r. 2005. Tretí album s hosťami Ljukom (Lюk) a Markšajderom Kunstom (Маркшайдер Кунст) vyšiel v r. 2007. Prítomnosť iných hudobníkov sa na albume odráža vo väčšej inštrumentálnosti, ktorá odbieha od typického minimalizmu skupiny. V septembri toho istého roku však členovia skupinu rozpustili. Posledné dva koncerty sa uskutočnili 15. a 16. júna 2007 v poľských mestách Varšava a Krakov. Dvojica sa však znovu po ôsmich rokoch dala dokopy a vydali novú pieseň *I Belive in You.* V roku 2017 vydali nový album **КУ**.    

## Po rozpade
Serhij Babkin vydal ako sólový spevák štyri albumy: Ura, SN. G, Bis! a Motor. Pôsobí aj ako herec v charkovskej divadelnej skupine Teatr 19. Andrij Zaporožec hosťoval ako vokalista v skupine Ljuk a svoju pozornosť tiež venoval ukončeniu vysokoškolského štúdia v oblasti pediatrie. 

## Diskografia
* *[[Piatnica (album)|Piatnica]]* (*Пятница*)
* *[[Unplugged AKA Piatnica]]* (*Анплаггед АКА Пятница*)
* *[[O5 (album)|05]]*
* КУ

## Referencie

Kategória:Ukrajinské hudobné skupiny
Koriander siaty

**Koriander siaty** (*Coriandrum sativum*) je jednoročná rastlina z čeľade mrkvovitých (*Apiaceae*), plano rastúca v Stredomorí, oddávna pestovaná v Indii a v Egypte.

Koriander siaty patrí do čeľade mrkvovitých. Ide o jednoročnú mrkvovitú bylinu, ktorej byľ dosahuje výšku od 15 cm až do jedného metra a hore sa početne vetví. Listy majú delené, čiarkovité úkrojky (jednoducho perovito delené). Kvety majú bielu alebo ružovú farbu a tvoria súkvetie okolík. Plod je guľatá a hnedožltá nažka. Koriander kvitne v období júna a júla. Účinnými látkami sú predovšetkým silice a niektoré vitamíny skupiny B.

## Využitie
thumb|left|Koriander – korenie
Z koriandru sa zbiera plod, ktorý sa využíva ako korenie. Koriander podporuje tvorbu žalúdočných štiav, čím priaznivo ovplyvňuje trávenie.

Koriander je príbuzný anízu, rasci a kôpru. Používa sa najmä na nakladanie húb a zeleniny, do chleba a údenárskych výrobkov, na prípravu jahňacieho a bravčového mäsa a na výrobu alkoholických nápojov. Z koriandru sú požívateľné všetky časti rastliny. Každá má svoju špecifickú arómu a chuť. Listy majú nepatrnú príchuť anízu, semená sú sladkasté, arómou pripomínajúce pomarančovú kôru, a koreň je intenzívnejšou verziou listu.

## Iné projekty

## Referencie

*

## Externé odkazy
* Koriander siaty  na Herbacea.sk

Kategória:Koreniny
Kategória:Liečivé rastliny
Kategória:Zelerovité
Európsky olympijský festival mládeže 2009

**Európsky olympijský festival mládeže 2009** bol desiaty ročník európskeho olympijského festivalu mládeže (EYOF, športovo-spoločenské podujatie pre mladých športovcov do 17 rokov). Konalo sa v dňoch 19. - 24. júla 2009 vo fínskom Tampere. Zúčastnilo sa ho približne 2350 športovcov zo 49 krajín. 

## Slovensko na X. EYOF
Slovensko tam vyslalo 48 športovcov, z toho 22 chlapcov a 26 dievčat. V individuálnych odvetviach súťažilo 35 našich športovcov, v kolektívnom športe (hádzaná) 13 dievčat. Výpravu Slovenska ďalej tvorilo 21 členov (trénerí, funkcionári, rozhodcovia) a 2 hostia.

### Medailová bilancia SR na X. letnom EYOF
Mladí slovenskí športovci získali na X. EYOF spolu 4 medaily, z toho 2 zlaté, 1 striebornú a 1 bronzovú, čo znamenalo jednu z najúspešnejších účastí SR v histórii podujatia.

;Zlato
* Tomáš Kružliak (ľahká atletika - hod kladivom)
* Arpád Szakács (džudo - do 81 kg)

;Striebro
* Družstvo hádzanárok v zložení Adriana Medveďová, Lucia Gubiková - Mária Holešová, Petronela Kováčiková, Iveta Mičiníková, Eva Minarčíková, Monika Rajnohová, Nikola Rácková, Simona Szarková, Silvia Szücsová, Jasmínka Vargová, Adriana Vasilenková, Veronika Vasilenková, Diana Tomašechová. (V pôvodnej nominácii bola aj Zuzana Bachratá, ktorá však napokon do Fínska zo zdravotných dôvodov necestovala).

;Bronz
* Andrea Krišandová (džudo - do 52 kg)

;Ďalšie bodované umiestenia
* 4. miesto Denis Engliš (ľahká atletika - vrh guľou)
* 5. - 8. miesto: Dávid Čelovský (tenis - dvojhra)

## Medailová bilancia krajín na X. EYOF

Medaily (strieborné a bronzové) získalo ešte ďalších 9 krajín: Lotyšsko, Gruzínsko, Bulharsko, Chorvátsko, Arménsko, Cyprus, Izrael, Švédsko a Grécko.

Bez medaily zostalo 12 krajín: Albánsko, Andorra, Bosna a Hercegovina, Severné Macedónsko, Island, Lichtenštajnsko, Luxembursko, Malta, Monako, Čierna Hora, Nórsko a San Maríno.

## Zdroje
* Bilancovanie účasti SR na oficiálnej stránke SOV 
* Medailová bilancia krajín na oficiálnej stránke X. EYOF
* Súpiska družstva hádzanárok SR na oficiálnej stránke X. EYOF

Kategória:Európsky olympijský festival mládeže
Kategória:2009 vo Fínsku
Kategória:Športové podujatia v Tampere
Generalife

**Generalife ** bol letný palác, slúžiaci pre potreby Nasrovcov, poslednej islamskej dynastie španielskeho Al-Andalusu. Palác s priľahlými záhradami bol postavený za vlády Muhammada III. (1302 - 1309). Výzdoba paláca pochádza z čias panovania sultána Isma'íla I. (1313 - 1324). 

Komplex sa skladá z *Patio de la Acequia*, ktoré pozostáva z nádvoria so stredovým bazénom a fontánkami a záhradou *Jardín de la Sultana*. Záhrady sú zachovalým exemplárov stredovekých záhrad z Al-Andalus. Patrí k najstarším zachovalým maurským záhradám.

Pre svoju mimoriadnu kultúrnu hodnotu bol palác v roku 1984 zaradený na zoznam svetového dedičstva UNESCO.

## Referencie

## Iné projekty

## Zdroj

Kategória:Lokality Svetového dedičstva v Španielsku
Kategória:Paláce v Španielsku
Kategória:Kráľovské sídla
Kategória:Granada
Európsky olympijský festival mládeže

thumb|right|250px|Oficiálne logo Európskeho olypijského festivalu mládeže
**Európsky olympijský festival mládeže** (ang. *European Youth Olympic Festival*, neoficiálne nazývaný aj **Európske olympijské hry mládeže**) je športové podujatie, ktorého sa môžu zúčastniť mladí európski športovci do 17 rokov. Koná sa každý nepárny rok a delí sa na letnú a zimnú časť. Letná má skratku **EYOF** (*European Youth Olympic Festival*) a zimná **EYOWF** (European Youth Olympic Winter Festival).

Zakladateľom a priekopníkom akcie sa začiatkom deväťdesiatych rokov minulého storočia stal súčasný prezident Medzinárodného olympijského výboru Jacques Rogge. Prvý ročník letného festivalu sa konal v roku 1991 v belgickom Bruseli. Zimná časť mala svoju premiéru o dva roky neskôr v talianskej Aoste. Vtedy sa podujatie označovalo ešte pôvodným názvom EYOD (*European Youth Olympic Days*).

## Prehľad jednotlivých ročníkov

**Letný EYOF :**
* 1991 –  Belgicko, Brusel
* 1993 –  Holandsko, Valkenswaard
* 1995 –  Spojené kráľovstvo, Bath
* 1997 –  Portugalsko, Lisabon
* 1999 –  Dánsko, Esbjerg
* 2001 –  Španielsko, Murcia
* 2003 –  Francúzsko, Paríž
* 2005 –  Taliansko, Lignano Sabbiadoro
* 2007 –  Srbsko, Belehrad
* 2009 –  Fínsko, Tampere
* 2011 –  Turecko, Trabzon
* 2013 –  Holandsko, Utrecht
* 2015 –  Gruzínsko, Tbilisi
* 2017 –  Maďarsko, Győr
* 2019 –  Azerbajdžan, Baku
* 2022 –  Slovensko, Banská Bystrica
* 2023 – Slovinsko, Maribor
* 2025 –  Severné Macedónsko, Skopje

**Zimný EYOWF :**
* - 
* 1993 –  Taliansko, Aosta
* 1995 –  Andorra, Andorra
* 1997 –  Švédsko, Sundsvall
* 1999 –  Slovensko, Poprad, Tatry
* 2001 –  Fínsko, Vuokatti
* 2003 –  Slovinsko, Bled
* 2005 –  Švajčiarsko, Monthey
* 2007 –  Španielsko, Jaca
* 2009 –  Poľsko, Bielsko-Biała, Cieszyn, Tychy, Szczyrk, Wisła
* 2011 –  Česko, Liberec
* 2013 –  Rumunsko, Brašov
* 2015 –  Lichtenštajnsko, Vaduz /  Rakúsko, Vorarlberg
* 2017 –  Turecko, Erzurum
* 2019 –  Bosna a Hercegovina, Sarajevo
* 2021 –  Fínsko, Vuokatti
* 2023 –  Taliansko, Friuli Venezia Giulia
* 2025 –  Gruzínsko, Bakuriani


## Slovensko na EYOF
### Medailové úspechy

V doterajšej histórii letných EYOF získalo Slovensko spolu 48 medailí, z toho 13 zlatých, 12 strieborných a 23 bronzových.

;Najúspešnejšie medailové bilancie SR na EYOF 

;EYOF, na ktorých Slovensko získalo najviac medailí

## Abecedný zoznam športov

;Letný EYOF
* Atletika
* Basketbal
* Cyklistika
* Gymnastika (športová a moderná)
* Hádzaná
* Judo
* Plávanie
* Tenis
* Volejbal


;Zimný EYOWF
* Alpské lyžovanie
* Beh na lyžiach
* Biatlon
* Curling
* Krasokorčuľovanie
* Ľadový hokej
* Severská kombinácia
* Skoky na lyžiach
* Snowboarding


## Pozri aj
* Slovensko na Európskom olympijskom festivale mládeže
* Olympijské hry mládeže

## Externé odkazy
* Oficiálne stránky EYOF
* Oficiálna stránka Zimného európskeho olympijského festivalu mládeže 2011 v Liberci
* Oficiálnka stránka letného Európskeho olympijského festivalu mládeže
* https://www.olympic.sk/podujatia/eyof
## Zdroj
*
Alkazár v Seville

**Alcázar v Seville** je kráľovský palác v meste Sevilla v španielskom autonómnom spoločenstve Andalúzia. 

Išlo pôvodne o maurskú pevnosť, ktorú postavili Almohadovia. Po niekoľkých prestavbách v neskorších storočiach bola pevnosť prestavaná do súčasnej podoby alcazaru. 

Pre svoju mimoriadnu kultúrnu hodnotu bola celá stavba v roku 1987 zapísaná na zoznam svetového dedičstva UNESCO spolu s katedrálou a indickým archívom v tomto meste.

## Iné projekty

## Zdroj

Kategória:Lokality Svetového dedičstva v Španielsku
Kategória:Paláce v Španielsku
Kategória:Kráľovské sídla
Archivo General de Indias

**Archivo General de Indias** je archív v meste Sevilla v španielskom autonómnom spoločenstve Andalúzia. 

V roku 1785 ho založil španielsky kráľ Karol III. na uloženie všetkých dostupných informácii o španielskych kolóniách.

Pre svoju kultúrnu hodnotu bola celá stavba v roku 1987 zapísaná na zoznam svetového dedičstva UNESCO spolu s katedrálou a alcazarom v tomto meste.

## Iné projekty

## Zdroj

Kategória:Lokality Svetového dedičstva v Španielsku
Kategória:Stavby v Španielsku
Kategória:Knižnice v Španielsku
Kategória:Renesančné stavby v Španielsku
Kategória:Národné inštitúcie
Kategória:Sevilla
Albayzín

**Albayzín** je historická štvrť Granady v dnešnom Španielsku v autonómnom spoločenstve Andalúzia. 

Jej úzke a točité uličky, zachované z čias kedy oblasť ovládali Mauri, sú hlavným lákadlom turistov. V oblasti sa nachádzajú turecké kúpele, archeologické múzeum, kostol a pozostatky maurskej mešity. V štvrti sa taktiež nachádza veľké množstvo maurských domov a reštaurácií.

Štvrť bola v roku 1984 spolu s ďalšími pamiatkami zaradená na zoznam svetového dedičstva UNESCO.

## Zdroj

Kategória:Lokality Svetového dedičstva v Španielsku
Kategória:Andalúzia
Kategória:Granada
Dare Vršič

**Dare Vršič** (* 26. september 1984, Maribor, SSR, Juhoslávia) je slovinský futbalový reprezentant. Hráva na pozícií stredopoliara, tvorcu hry. V rokoch 2005 až 2007 pôsobil na Slovensku, konkrétne v drese MŠK Žilina. Po skončení sezóny 2006-07 prestúpil do rumunského klubu FC Temešvár.

## Úspechy
* Majster Slovenska: 2007
* Slovinská liga: 2010

## Referencie

## Externé odkazy
* transfermarkt.de

Kategória:Slovinskí futbalisti
Kategória:Hráči NK Celje
Kategória:Hráči MŠK Žilina
Kategória:Hráči FC Politehnica Timișoara
Kategória:Hráči FC Koper
Davos

**Davos** je obec vo Švajčiarsku v kantóne Graubünden. Nachádza sa v doline rieky Landwasser na rozhraní medzi Plessurskými Alpami a Albulou v nadmorskej výške 1 560 m. Je významným lyžiarskym a turistickým strediskom s klimatickými kúpeľmi. Má takmer 11 000 obyvateľov a je tak druhé najväčšie mesto v kantóne Graubünden.

## Dejiny
Osada na území dnešného Davosu sa spomína už v roku 1160. V rokoch 1280 - 1285 bol postavený kostol svätého Jána Krstiteľa (*Kirche St. Johann*), ktorý bol v 15. storočí prestavaný. Známym sa mesto stalo až v 19. storočí, keď tu Mannheimsky lekár Alexander Spengler založil liečebňu tuberkulózy. Po roku 1860 nastal v súvislosti s výstavbou prvej lanovky príliv turistov, ktorý vzrástol po roku 1890, keď bola do Davosu zavedená železnica.

## Stredisko zimných športov
V roku 1899 bola v Davose otvorená prvá ľadová plocha na korčuľovanie, na ktorej sa ešte v tom roku konali štvrté majstrovstvá sveta v krasokorčuľovaní a európske súťaže v rýchlokorčuľovaní. V roku 1899 tiež sprevádzkovali lanovku na Schatzalp, kde bola vybudovaná aj sánkarska dráha. V roku 1926 sa v Davose konali Majstrovstvá Európy v ľadovom hokeji, v roku 1935 Majstrovstvá sveta v ľadovom hokeji. V meste sa konajú preteky Svetového poháru v alpskom lyžovaní a preteky Svetového poháru v behu na lyžiach. Dobré lyžiarske terény sa nachádzajú severne od mesta, pozdĺž 4106 m dlhé lanovky *Davos-Parsenn-Bahn* a taktiež na svahoch Schatzalpu, kam vedie *Davos-Schatzalp-Bahn*.

## Svetové ekonomické fórum
V Davose sa každoročne v januári koná výročné zasadanie Svetového ekonomického fóra (*World Economic Forum, WEF*). WEF je súkromná nadácia so sídlom v Ženeve, ktorú založil Klaus Schwab v roku 1971 pod pôvodným názvom *European Management Conference*. Pri výročnom zasadaní v Davose sa stretávajú zástupcovia priemyselných a obchodných spoločností, politici, ekonómovia a novinári.

## Pozri aj
* Zoznam miest vo Švajčiarsku

## Iné projekty

## Zdroj


Kategória:Obce v kantóne Graubünden
Katedrála v Seville

**Katedrála v Seville** je rozľahlá katedrála postavená v gotickom slohu v Seville v španielskom autonómnom spoločenstve Andalúzia. 

Stavba katedrály začala v roku 1402 a trvala až do 16. storočia, v súčasnosti patrí k najrozľahlejším kostolom na svete.

Pre svoju mimoriadnu kultúrnu hodnotu bola celá stavba v roku 1987 zapísaná na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Španielsku
Sevilla
Sevilla
Kategória:Rímskokatolícke kostoly v Španielsku
Kategória:Gotické stavby v Španielsku
Kategória:Sevilla
Roger Cotes

**Roger Cotes** (* 10. júl 1682, Burbage, Spojené kráľovstvo - † 5. jún 1716, Cambridge,) bol anglický matematik a spolupracovník Isaaca Newtona. Je známy predovšetkým ako korektor Newtonovej knihy *[[Philosophiæ Naturalis Principia Mathematica]]* a vďaka tzv. Newtonovmu-Cotesovmu kvadratúrnemu vzorcu pre numerickú kvadratúru a súvisiacim Cotesovým číslam.

Kategória:Anglickí matematici
Kategória:Členovia Kráľovskej spoločnosti
Kategória:Osobnosti z Cambridgea (Cambridgeshire)
Mudejarská architektúra v Aragónsku

**Mudejarská architektúra v Aragónsku** je názov pamiatok svetového dedičstva v Španielsku. 

## Charakteristika
Na zoznam svetového dedičstva boli v roku 1986 pôvodne zapísané štyri kostoly pod názvom *Architecture mudéjare de [[Teruel]]*. V 90. rokoch obyvatelia Zaragozy upozornili na fakt, že významné pamiatky mudejarskej architektúry sa nachádzajú aj inde. V roku 2001 bolo pod rovnaké evidenčné číslo (t. j. 378) s novým názvom *Mudéjar of Aragon* zaradených ešte niekoľko ďalších pamiatok. Pri tejto príležitosti bolo zmenené i pomenovanie týchto pamiatok na súčasný názov.

Celkovo 10 pamiatok sa nachádza v mestách Teruel, Calatayud, Cervera de la Cañada, Tobed a Zaragoza.

## Fotogaléria

Súbor:TorreSanPedro.jpg|Katedrála Santa María de Teruel
Súbor:Iglesia de San Pedro (Teruel).jpg|Interiér kostola San Pedro (Teruel)
Súbor:Torre de San Martín, Teruel.jpg|40 metrov vysoká veža 
Súbor:Aljafería2.JPG|Palác Aljafería v Zaragoze


## Iné projekty

## Externé odkazy
*Oficiálna stránka UNESCO

## Zdroj

Kategória:Lokality Svetového dedičstva v Španielsku
Kategória:Architektúra v Španielsku
Kategória:Stavby v Španielsku
Kategória:Aragónsko
Kláštor Poblet

**Kláštor Poblet** je cisterciánsky kláštor v Katalánsku medzi mestami Vimbodí a Espluga de Francolí. 

## Dejiny kláštora

Barcelonský gróf Ramón Berenguer IV. založil na mieste zvanom Poblet cisterciánsku fundáciu a povolal mníchov z languedockého kláštora Fontfroide. V roku 1151 začala výstavba kaplnky a potom stavba kláštora Panny Márie. Zároveň s povýšením fundátorovho potomstva na aragónskych kráľov nastal ďalší rozmach opevneného kláštora, ktorý sa časom stal i kráľovským pohrebiskom.

V roku 1991 bol kláštor zapísaný na zoznam svetového dedičstva UNESCO.

## Iné projekty

## Externé odkazy
*Stránky kláštora
*Kláštor Poblet
* Panteón Aragónskej koruny
* Raná cisterciánska architektúra 
* Najvýznamnejšie cisterciánske kláštory v Európe 

## Zdroj

Kategória:Lokality Svetového dedičstva v Španielsku
Poblet
Kategória:Kráľovské pohrebiská
Kategória:Románske stavby v Španielsku
Kategória:Gotické stavby v Španielsku
Kategória:Barokové stavby v Španielsku
Kategória:Cisterciánske kláštory
Kláštor Santa Maria de Guadalupe

**Kláštor Santa María de Guadalupe** je kráľovský kláštor v malej obci Guadalupe v  španielskej provincii Cáceres. 

Kláštor pripomína dve významné udalosti v španielskych dejinách, a to reconquistu a objavenie Ameriky Krištofom Kolumbom. Viac ako štyri storočia patril k najvýznamnejším kláštorom v krajine. 

V roku 1993 bol kláštor zapísaný na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Španielsku
Santa Maria de Guadalupe
Santa Maria de Guadalupe
Kategória:Baziliky minor v Španielsku
Kategória:Kráľovské pohrebiská
Národný park Doñana

**Doñana** je národný park na juhozápade Pyrenejského polostrova v autonómnom spoločenstve Andalúzia. Leží na pravom brehu rieky Guadalquivir v ústí do Atlantického oceánu. 

Park pokrýva plochu , pričom chránená oblasť zaberá plochu . Biotopy tejto oblasti sú známe pre svoju veľkú diverzitu, najmä lagúny, močiare, stále aj premenlivé duny, kroviny lesné a macchie. Je domovom pre päť ohrozených druhov vtákov. Je to významné hniezdisko volaviek.

Pre svoje prírodné bohatstvo bol park v roku 1994 zapísaný na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Španielsku
Doñana
Kategória:Andalúzia
Národný park Teide

**Teide** je národný park na ostrove Tenerife a v španielskom súostroví Kanárske ostrovy. Rozkladá sa v okolí sopky Pico de Teide (), ktorá patrí medzi najvyššie sopky sveta. Rozlohou je najväčším parkom v Španielsku a významné územie na Kanárskych ostrovoch. V parku sa nachádza aj druhý najvyšší vulkán na súostroví Pico Viejo () a tiež rozmanité vulkanické a geologické útvary. 

Štatút Národného parku získalo územie 22. januára 1954 a patrí medzi najstaršie v Španielsku. Pre svoje prírodné bohatstvo bol park v roku 2007 zapísaný na zoznam svetového dedičstva UNESCO. V roku 2007 bol v ankete zaradený medzi 12 španielskych pokladov. 

Park patrí medzi najnavštevovanejšie v Španielsku, v roku 2008 ho navštívilo 2,8 milióna návštevníkov a v roku 2010 bol najnavštevovanejší park v Európe a druhý na svete 

## Referencie

## Iné projekty

## Zdroj

Kategória:Lokality Svetového dedičstva v Španielsku
Teide
Kategória:Tenerife
1. slovenská národná hokejová liga 1980/1981

**1. slovenská národná hokejová liga 1980/1981** bola osemnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo PS Poprad, ktoré skončilo na konečnom 1. mieste v základnej časti, v kvalifikácii si ale postup do najvyššej súťaže nevybojovalo. Vypadli družstvá Partizán Liptovský Mikuláš a ZPA Prešov. Nováčikmi pre nasledujúcu sezónu sa stali družstvá Gumárne 1. mája Púchov a z 1. ligy vypadávajúci Slovan ChZJD Bratislava.

## Konečné poradie

## O postup do celoštátnej ligy

* PS Poprad - **[[HC Kometa Brno|Zetor Brno]]** **2:3** (**1:3**, **3:2PP**, 4:3, 2:5, 3:4) (5. stretnutie sa hralo vo Vítkoviciach)

## Káder PS Poprad
* **Brankári:** Svitana, Sidor, Babura   
* **Hráči v poli:** Kečka, J.Bondra, Drefko, Benko, P.Kobezda, Tomo, Danko, J.Ilavský, Šindelář, Jokl, Halahija, A.Szűcs, Štolc, Handzuš, V.Mrukvia, A.Lach st., J.Skokan, M.Ihnačák, Kostúr, Čapka, Almáši, A.Lach ml., Božoň, Šeliga, Hudák 
* **Tréneri:** R.Šindelář, J.Šupler.

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1980
Kategória:Ľadový hokej v 1981
1. slovenská národná hokejová liga 1981/1982

**1. slovenská národná hokejová liga 1981/1982** bola devätnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Slovan ChZJD Bratislava, ktoré skončilo na konečnom 1. mieste v základnej časti, a v kvalifikácii si vybojovalo postup do najvyššej súťaže. Vypadli družstvá Gumárne 1. mája Púchov a Dukla Trenčín B, hrajúce v Topoľčanoch nakoľko z 1. ligy vypadlo A-družstvo Dukly Trenčín. Nováčikmi pre nasledujúcu sezónu sa stali družstvá Partizán Liptovský Mikuláš, ZPA Prešov a z 1. ligy vypadávajúce družstvo Dukly Trenčín.
 
## Konečné poradie

## O postup do celoštátnej ligy

* TJ Lokomotíva Meochema Přerov - **[[HC Slovan Bratislava|Slovan ChZJD Bratislava]]** **0:3** (**4:7**, **1:10**, 1:7)

## Káder Slovan ChZJD Bratislava
* **Brankári:** Norovský, Beňo, Ďurina  
* **Hráči v poli:** Bukovinský, Černý, Urban, Pukalovič, Roháčik, Ujváry, Kužela, Daňko, Málek, Krba, Jaško, Rusnák, Bezák, Dornič, Hornák, Morávek, Kodet, Pašek, Pokovič, Šechný, R.Ulehla, J.Izsó, Krajčovič.
* **Tréneri:** J.Walter, J.Černický

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1981
Kategória:Ľadový hokej v 1982
Vyšehrad (vrch v Žiari)

**Vyšehrad** () je výrazný vrch v pohorí Žiar. Leží nad obcou Jasenovo, približne  západne od mesta Turčianske Teplice. Vrch je súčasťou NPR Vyšehrad.

## Poloha
Nachádza sa v strednej časti pohoria, v geomorfologickom podcelku Vyšehrad. Vrchol leží na pomedzí Trenčianskeho a Žilinského kraja, na hranici okresov Prievidza a Turčianske Teplice a zasahuje na katastrálne územia obcí Nitrianske Pravno a Jasenovo. Nachádza sa v hlavnom hrebeni a na jeho vrchole sú pozostatky dávneho hradiska.  

## Opis
Vyšehrad leží v hlavnom hrebeni, ktorý zo severnej časti pohoria vedie Vyšehradským sedlom a pokračuje cez Malý Vyšehrad juhovýchodným smerom k Horeňovu. Mohutný vrch leží medzi Hornonitrianskou a Turčianskou kotlinou a jeho skalnatý vrchol sa stal miestom záujmu viacerých kultúr, vrátane Keltov a Slovanov. Na ťažko dostupnej vrcholovej plošine sa tak zachovali pozostatky keltského i slovanského opevnenia, najvýraznejšie z obdobia Veľkej Moravy, kedy bolo hradisko Vyšehrad dôležitým regionálnym centrom ríše. 

Severným susedom je Vyšehradským sedlom oddelený vrch Čierny les (), severovýchodne leží Pálený vrch (), východne vrch Šiarec () a južne Malý Vyšehrad (). Západnú časť masívu odvodňujú prítoky Vyšehradného potoka do rieky Nitry, z východnej časti hrebeňa vodu odvádza Jasenovský potok do Jasenice, patriacej do povodia rieky Turiec. Najbližším sídlom je na východnom úpätí ležiace Jasenovo, severozápadne sa nachádza Vyšehradné a západne Nitrianske Pravno. Tieto obce spája blízkym sedlom vedúca cesta II/519, spájajúca Hornú Nitru a Turiec. 

### Výhľady
Nesúvislý porast a sčasti skalnatý vrchol v spojitosti s nadmorskou výškou a vhodnou polohou ponúkajú jedinečný kruhový výhľad. Viditeľné sú okolité vrchy pohoria Žiar, blízka Turčianska i Hornonitrianska kotlina. Pri dobrých podmienkach je pozorovateľná Malá i Veľká Fatra, Kremnické vrchy, Vtáčnik i Strážovské vrchy.

## Prístup
Obľúbený turistický cieľ je dobre dostupný z blízkeho Vyšehradského sedla, no tiež z obcí na jeho úpätí.

* po  červeno značenej magistrále (Cesta hrdinov SNP):
** zo severu z vrchu Závozy cez Vyšehradské sedlo ()
** z juhovýchodu hrebeňom popod Malý Vyšehrad
* po  zelenej trase:
** od východu z obce Jasenovo
** zo západu z Nitrianskeho Pravna

## Referencie

## Pozri aj
* Vyšehrad (geomorfologický podcelok)
* Zoznam vrcholov v Žiari

## Iné projekty

## Externé odkazy
* Poloha na turistickej mape
* Kováč, D. a kol.: *Kronika Slovenska I*, Fortuna Print & Adox, 1998
* Najstaršie osídlenie obce Nitrianske Pravno 

Kategória:Vrchy v Žiari
Kategória:Vrchy pod 1000 metrov na Slovensku
Kategória:Vrchy v okrese Prievidza
Kategória:Vrchy v okrese Turčianske Teplice
Kategória:Nitrianske Pravno
Kategória:Jasenovo
1. slovenská národná hokejová liga 1982/1983

**1. slovenská národná hokejová liga 1982/1983** bola dvadsiatou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Dukla Trenčín, ktoré skončilo na konečnom 1. mieste v základnej časti, a v kvalifikácii si vybojovalo postup do najvyššej súťaže. Vypadlo družstvo ŽS Spišská Nová Ves.  Nováčikmi pre nasledujúcu sezónu sa stali družstvá VTJ Topoľčany a VTJ Michalovce.
 
## Konečné poradie

## O postup do celoštátnej ligy

* **[[Dukla Trenčín]]** - Dopravní stavby Olomouc  **3:0** (**10:5**, **5:2**, 8:1)

## Káder Dukla Trenčín
* **Brankári:** Fűrbacher, Hiadlovský, Piller  
* **Hráči v poli:** Albrecht, Bokroš, Božík, Haluska, Hossa, Hušek, Ivičič, Medřík, Radvan, Rehák, Stavjaňa, Božoň, Eberle, M.Hanták, Hazlinger, Rech, R.Hosťovecký, Hrdina, Jančuška, J.Klíma, A.Lach ml., Miklošovič, Pénzeš, Pělucha, Prát, Ružička, Staš.
* **Tréneri:** B.Šajban, J.Tanoczký

## Externé odkazy
* Hokej 95, Sprievodca hokejovou sezónou 1995/96, Šport press, Bratislava 1995, str. 58-61
* avlh.sweb.cz

Kategória:Sezóny slovenskej hokejovej ligy
Kategória:Ľadový hokej v 1982
Kategória:Ľadový hokej v 1983
Oradour-sur-Glane

**Oradour-sur-Glane** je francúzska obec, ktorá sa nachádza v departemente Haute-Vienne, v regióne Limuzínsko.

Obec bola zničená počas druhej svetovej vojny 10. júna 1944, jej 642 vtedajších obyvateľov bolo povraždených oddielmi Waffen-SS - 2. tankovej divízie Waffen SS Das Reich. Za masaker bol zodpovedný veliteľ 1. práporu SS-Sturmbannführer Adolf Diekmann. Po vojne bola obec obnovená v blízkosti pôvodného spáleniska, ktoré bolo zakonzervované a slúži ako pamätník.

## Poloha
Obec má rozlohu . Najvyšší bod je položený  a najnižší bod 

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Referencie

## Pozri aj
*Zoznam obcí departementu Haute-Vienne

Kategória:Obce v departemente Haute-Vienne
Kategória:Obce vypálené počas druhej svetovej vojny
Kráľovský palác v Aranjueze

**Kráľovský palác v Aranjueze** je palác využívaný španielskym kráľom.

Nachádza sa v meste Aranjuez v autonómnom spoločenstve Madrid. Stavba bola realizovaná španielskymi architektmi Juanom de Herrerom a Juanom Bautistom de Toledom na popud Filipa II. 

Palác s priľahlou oblasťou bol v roku 2001 zapísaný na zoznam svetového dedičstva UNESCO pod názvom *Kultúrna krajina Aranjuez*.

## Iné projekty

## Zdroj

Kategória:Lokality Svetového dedičstva v Španielsku
Kategória:Paláce v Španielsku
Kategória:Kráľovské sídla
Hospital de la Santa Creu i Sant Pau

**Hospital de la Santa Creu i Sant Pau** (doslova "Nemocnica Svätého kríža a Svätého Pavla") alebo skrátene **Hospital de Sant Pau** sa nachádza v Barcelone. Tento komplex budov bol postavený v rokoch 1901 – 1930 v štýle katalánskej secesie modernisme. Budovu navrhol katalánsky architekt Lluís Domènech i Montaner. Sochy na priečelí vytvoril Pablo Gargallo.

Hoci súčasná podoba nemocnice pochádza zo začiatku 20. storočia, jej založenie spadá do roku 1401, keď sa zlúčilo šesť malých stredovekých nemocníc. Budova bola v prevádzke až do júna 2009, keď sa začali práce na rekonštrukcii po ktorej bude slúžiť ako múzeum a kultúrne centrum.

Spoločne s koncertnou sálou Palau de la Música Catalana bola v roku 1997 zapísaná na zoznam svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Španielsku
Kategória:Stavby v Barcelone